Jeffree Star

Si **Jeffrey Lynn Steininger Jr.** (natawo Nobiyembre 15, 1985), labing nailhan isip **Jeffree Star**, mao ang usa ka bantogang YouTuber ug magmimek-ap gikan didto sa Tinipong Bansa. Siya usab ang tag-iya sa Jeffree Star Cosmetics. 

Noong Pebrero 14, 2006 nagsimulang mag-publish si Jeffree Star ng mga video sa YouTube, at noong Mayo 2023, umabot sa 15.9 milyong subscriber ang channel ni Jeffree sa YouTube, at nakakuha ng kabuuang 2.61 bilyong panonood ng video. 

Niadtong 2009, gipagula ni Jeffree ang una niyang album nga *[[:en:Beauty Killer|Beauty Killer]]*, nga aduna'y mga awit sama sa "Lollipop Luxury" nga kauban si Nicki Minaj. Gisugdan niya ang daghang mga paglibot sa laing dapit aron ipasiugda ang iyang musika. Niadtong 2010, milagda siya sa Konvict Muzik apan kalit nga mibiya sa industriya sa musika niadtong 2013 tungod sa mga logal nga isyu nga giatubang sa panag-iya sa label taliwala sa 2007 ug 2010. Niadtong Nobiyembre 2014, gitukod ni Jeffree ang iyahang kompanya nga  Jeffree Star Cosmetics. Niadtong 2018, gipakita sa balahanang *[[Forbes (balahanan)|Forbes]]* nga nakakuha siya og $18 ka milyon gikan sa iyang mga paningkamot sa YouTube.

## Kinabuhi
### Sayo nga kinabuhi
Natawo si Jeffree Lynn Steininger Jr. sa Los Angeles County, California, niadtong ika-15 sa Noboyembre 1985 ug nagdako sa Orange County, California. Miingon siya nga sa bata pa siya nagsugod siya sa pag-basanbasan sa mik-ap gikan sa iyang inahan ug gipatuo siya nga tugotan siya nga isul-ob kuno kini sa iyang tulunghaan. Mituon si Jeffree sa Garden Grove, California, diin siya nakahuman niadtong 2002. Pagkahuman sa hayiskol, giilisan niya ang iyang ngalan ngadto sa "Jeffree Star" ug mibalhin sa Los Angeles. Nagpadayon gihapon siya isip tigmimek-ap, sa pag-modelo, ug paghimo og musika didto. Nahinumdom ni Jeffree sa iyang unang katuigan nga migamit siya og usa ka pekeng ID aron makasulod dayon sa mga kapunongan sa Hollywood, ug giunsa siya pag-abang sa mga bantogan isip usa ka ilang tigmimek-ap.

### Kaugalingong kinabuhi
Si Nathan Schwandt mao ang uyab ni Jeffree gikan 2015 hangtod Enero 2020. Giingon ni Jeffree nga dili siya moinom og alkohol, bisan kon nag-tweet siya bahin sa pag-inom og *vodka* kaniadto. Miingon usab siya nga dili siya manigarilyo o mogamit og mga gahi nga droga, bisan kon siya manigarilyo og *cannabis* (nga ligal sa California).

Niadtong Abril 2021, pagkahuman sa usa ka aksidinti sa sakyanan sa Wyoming, parehong naospital si Jeffree ug ang iyang higala nga si Daniel Lucas. Nabali ang likod ni Jeffree ug adunay daghang bali sa iyang buko-buko.

## Binuhatan
### Panahon sa iyang MySpace

Gigamit ni Jeffree ang MySpace aron ipadayon ang iyang musika ug ang binuhatan sa tigdesinyo'g urog. Pinaagi sa paggamit sa MySpace sama sa usa ka blog, gipaambit ni Jeffree ang iyang kaugalingon nga kinabuhi didto, samtang naghatag usab siya og komentaryo bahin sa "paghulagway sa kaugalingon ug pagsalig", kabantog ug katahom. Tungod sa iyang paggamit sa pipila ka mga websityo, si Jeffree aduna nay gitukod nga panatiko nga mipalista aron moapil kaniya ngadto's MySpace, nga naghatag sa iyang *profile* og daghang mga higala gikan sa pagsugod niini. Si Jeffree aduna'y daghang magdadayeg nga miduyog kaniya sa MySpace tungod sa iyang paggamit sa pipila ka mga websityo; isip usa ka resulta, ang iyang akawnt aduna'y daghang mga higala gikan sa sinugdanan. Kanunay siyang nakadawat og kapin sa 50,000 ka mga komento sa iyang mga hulagway sa MySpace. Uban sa pagkahimong usa sa mga labing inila nga independenteng artista, nahimo usab siyang bantog nga usa sa labing kaayo sa MySpace, sumala sa inadlaw-adlaw nga ranggo.

### Binuhatan sa musika
Human niyang magkighigala kang Samantha Maloney, ang *drummer* sa mag-aawit nga si Peaches, gisugdan ni Jeffree sa pagpadayon og usa ka karera sa pag-awit. Atol sa ting-init sa tuigang 2007, gipasiugda siya isip kabahin sa True Colors Tour 2007, nga mipanaw sa 15 ka mga dakbayan sa Tinipong Bansa ug Kanada. Ang pasundayag kay gipasiugdahan sa Logo TV nga gisugdan niadtong Hunyo 8, 2007 aron saulogon ang bulan sa kalipayan sa LGBT.

Gipagula ni Jeffree ang iyang kinunahan ug bugtong album nga *[[:en:Beauty Killer|Beauty Killer]]* niadtong 2009, nga nag-una sa kaiphan pito sa Billboard sa Amerika. Nalakip sa album ang mga awit sama sa "Lollipop Luxury" nga kauban  si Nicki Minaj. Gisugdan niya ang daghang mga paglibot sa laing mga dapit aron ipasiugda ang iyang musika. Niadtong 2010, milagda siya sa Konvict Muzik—kansang magtutukod nga si Akon mihubit kang Jeffree isip “the next Lady Gaga”—nga aduna'y planohon nga magpagula og ikaduhang album. Bisan pa, wala kini gipagula ug si Jeffree kalit lang og mibiya sa industriya sa musika sa 2013 ubos sa dili klarong mga kahimtang. Gihulagway niya sa ulahi ang pagpirma sa *[[record label]]* ni Akon isip "ang kinadak-ang sayop nga akong nahimo sukad."

Mipakita siya sa ikaduhang bersyon sa *music video* ni Kesha alang sa iyang awit nga "Take It Off" niadtong 2010.  Nakatrabaho si Jeffree kauban ang daghang uban pang mga maghuhuni, mao sila Blood on the Dance Floor, Deuce, Millionaires, ug si Larry Tee.

### Panagbangi sa ubang mga tawo sa medya
Ang mga pag-away ni Jeffree ngadto sa ubang mga katawhan sa medya naglakip ang mga mga panagsultihanay sa tig-tattoo nga si Kat Von D, kinsa gipasanginlan kang Jeffree sa "paggamit og droga, rasismo, ug pagdaogdaog"; Giakusahan ni Tati Westbrook sila Jeffree ug Shane Dawson nga gipugos si Westbrook sa pagpaamit og bidyo aron sulongon ang kaubang YouTuber nga si James Charles; kansang igsoon nga si Ian Jeffrey, gidaog-daog usab ni Jeffree Star sa Twitter; si Kylie Jenner, kansang mga produkto gisaway ni Jeffree; si Kim Kardashian; ug Jerrod Blandino, kaubang magtutukod sa Too Faced Cosmetics.
### Mga pahindik ni Jeffree Star
Gitukod ni Jeffree ang iyang tatak sa makeup, nga Jeffree Star Cosmetics niadtong Nobiyembre 2014. Nagsugod siya sa pagpasiugda sa iyang mga produkto pinaagi sa YouTube, nga misangpot sa kalampusan sa iyang tsanel. Una niyang gihimo sa iyang pahindik mao ang liptik, ug sa ulahi gidugangan kaniya ang ubang mga butang sa linya.

## Panagsumpaki
Giakusahan si Jeffree og rasismo tungod sa mapasipalahon nga mga komento bahin sa mga minoriya. Sa ulahi nangayo siya'g pasaylo sa mga gisulti. Sa usa ka kataw-anan nga talan-awon taliwala kang Jeffree ug sa usa ka drag queen nga gimantala sa MySpace, giingong niingon si Jeffree nga ganahan niyang mogamit og *battery acid* aron pagpagaan sa panit sa usa ka itom nga babaye aron motakdo sa iyang nawong.

Niadtong Hunyo 2020, pagkahuman sa mga hulagway ug usa ka arkibo gikan sa iyang miaging websityo nga Lipstick Nazi nagpakita usab, ug nangayo'g pasaylo dayon si Jeffree. Mahimong makit-an ang swastika sa websityo kauban ang mga hulagway sa pagdaot sa kaugalingon ni Jeffree.

Niadtong Oktubre 2020, Giakusahan si Jeffree sa daghang mga sumbong sa sekswal nga pag-asdang, ug naghatag og dakong salapi ($10,000) ngadto's mga magsusumbong. Ang tanang pagsumbong gisalikway sa abogado ni Jeffree. Sa ulahi, morag gikan sa mga dokumento nga gibutyag nga ang usa ka ehekutibo sa Jeffree Star Cosmetics mihatag og $45,000 sa usa sa mga nagsumbong kang Jeffree.

## Pilmograpiya

## Diskograpiya
### Mga album nga istudyo

### ''Extended play''

### Mga singgol

## Mga ganti

## Mga pakisayran

## Mga sumpay sa gawas

* 
*